proxectonos/corpus_dominio_legal_administrativo_tmp huggingface dataset:
CORRECCIÓN DE ERRO NO PROGRAMA DA CONVOCATORIA DE 3 PRAZAS DE TÉCNICA OU TÉCNICO AUXILIAR EN EDUCACIÓN DIÚRNA QUENDA PROMOCIÓN INTERNA
ADMINISTRACIÓN LOCAL — Provincial — Deputación Provincial (Persoal, oposicións, 15/06/2018)

Advertido un erro no programa da convocatoria de tres prazas de técnica ou técnico auxiliar en educación diúrna quenda promoción interna, publicado no Boletín Oficial da Provincia nº 102, de data 29 de maio de 2017, en canto o número de temas e contido, o abeiro do establecido no artigo 109 da Lei 39/2015, de 1 de outubro, do procedemento administrativo común das Administracións Públicas, procédese a súa rectificación, quedando modificada e substituída a base específica quinta deste proceso selectivo pola seguinte: De conformidade co disposto no Real decreto 896/1991, o programa da convocatoria consta de 40 temas; non obstante, en base ao previsto no artigo 77 do Real decreto 364/1995, de 10 de marzo, as persoas aspirantes a estas prazas da quenda de promoción interna están exentas das materias das que acreditasen suficientes coñecementos nas probas de ingreso, polo que os temas quedan reducidos a 7: 1. Actuacións ante casos de acoso entre iguais. Acoso ou abuso sexual. Tipificacións 2. Principios didácticos de ensino-aprendizaxe. A atención a diversidade: minorías étnicas e necesidades educativas especiais 3. A documentación interna dos centros de protección. Programación. Memoria. Proxecto educativo.4. Protocolo de reforzo educativo e medidas correctoras 5. Normativa de servizos sociais da comunidade autónoma de Galicia 6. O xogo. Teorías. Aplicacións educativas. Educación para o ocio 7. O centro de día. Concepto. Características. Tipos. Lexislación aplicable Pontevedra, 12 de xuño de 2018 O deputado delegado Asdo. Carlos López Font
FORMALIZACIÓN DO CONTRATO DO LOTE 5 RÚA RAMAL DOS GALOS, DA OBRA “PAVIMENTACIÓN CAMIÑOS PÚBLICOS 2017", CON CARGO AO PLAN CONCELLOS 2017
ADMINISTRACIÓN LOCAL — Municipal — Bueu (Contratos administrativos, 26/03/2018)

a) Organismo: Concello de Bueu. b) Órgano de Contratación: Xunta de Goberno Local c) Dependencia que tramita o expediente: Servizo de Contratación do Departamento de Secretaría. d) Núm. de expediente: 1577/2017 a) Tipo: Administrativo de obras b) Obxecto: LOTE 5: RÚA RAMAL DOS GALOS c) Prazo de execución: DÚAS SEMANAS (02 SEMANAS) contados a partir do día seguinte ó da sinatura da acta de comprobación do replanteo. a) Tramitación: Ordinaria b) Procedemento: Aberto con un único criterio de adxudicación (prezo) c) Criterios de adxudicación: a oferta economicamente máis vantaxosa é a que incorpore o prezo máis baixo no seu conxunto. a) Valor estimado do LOTE 5 RÚA RAMAL DOS GALOS:9.794,14€ b) IVE aplicable: 21% c) Importe do IVE: 2.056,77€ d) Prezo de licitación: 11.850,91€ 9.274,52€ IVE engadido. a) Data de adxudicación: 05.03.2018 b) Data de formalización do contrato: 16.03.2018 c) Entidade adxudicataria: NEXIA INFRAESTRUCTURAS S. L, CIF: B27802503 (DOCUMENTO ASINADO ELECTRÓNICAMENTE Á MARXE)
SUBVENCIÓNS DIRIXIDAS ÁS ENTIDADES SEN ÁNIMO DE LUCRO PARA ACTUACIÓNS NO ÁMBITO DOS SERVIZOS SOCIAIS, SOCIOSANITARIOS E DA MOCIDADE NA PROVINCIA DE PONTEVEDRA NO ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 28/02/2018)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria cuxo texto completo se pode consultar na Base de Datos Nacional de Subvencións: http://www.pap. minhap. gob. es/bdnstrans/index Poderán obter a condición de beneficiarias as entidades sen ánimo de lucro que realicen as súas actividades de acordo co establecido na cláusula segunda das bases, soliciten unha única subvención con cargo a esta convocatoria e reúnan, cando finalice o prazo de presentación de solicitudes, os requisitos recollidos na base cuarta. O obxecto destas bases é regular a concesión, en réxime de concorrencia competitiva, de axudas económicas a entidades e asociacións de carácter social sen ánimo de lucro para realizaren actividades na área dos servizos sociais, sociosanitarios e da mocidade na provincia de Pontevedra no ano 2018, dentro dos niveis de actuación que se establecen na Lei de servizos sociais de Galicia (LSSG). Bases de subvencións aprobadas polo Acordo da Xunta de Goberno da Deputación de Pontevedra, de 2 de febreiro de 2018; Bases de execución do Orzamento provincial para o ano 2018; Lei 38/2003, xeral de subvencións; Real decreto 887/2006, de 21 de xullo, polo que se aproba o regulamento da Lei 38/2003, de 17 de novembro, xeral de subvencións, e demais lexislación de aplicación. A contía prevista para esta convocatoria de subvencións, con cargo á aplicación 18/231.2313.480.02 do Orzamento xeral da Deputación para o ano 2018, ascende a 499.000,00 euros. A contía máxima da subvención que pode percibir cada entidade non poderá exceder os seis mil (6.000,00) euros. O prazo para a presentación de solicitudes comezará o día seguinte ao da publicación do extracto da convocatoria no Boletín Oficial da Provincia de Pontevedra (BOPPO) e rematará en 20 días naturais. Pontevedra, 27 de febreiro de 2018 A presidenta M.ª del Carmen Silva Rego
DH. W36.60951. SOLICITUDE DE MANUEL VALIÑAS FIESTRAS DE AUTORIZACIÓN DE OBRAS NO LUGAR DO FORNO, PARROQUIA DE ACIVEIRO (SANTA MARÍA) CONCELLO DE FORCAREI
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 10/09/2018)

Manuel Valiñas Fiestras solicita de Augas de Galicia co CIF: Q1500378C, a autorización de obras no lugar do Forno, parroquia de Aciveiro (Santa María), concello de Forcarei (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.60951 As obras solicitadas consisten na rehabilitación dunha nave destinada a granxa porcina, situada no lugar de Masgalán, parroquia de Aciveiro (Forcarei), en zona de policía dun rego sen nome, na parcela 36018A020000710000XH. A nave ten 805 m 2 de superficie e sitúase a 61,00 metros do dominio público hidráulico. Contará cunha fosa de xurro de 490 m 3. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 13 de abril de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXPOSICIÓN PÚBLICA DO PADRÓN DE VALADOS DE MARZO DE 2018
ADMINISTRACIÓN LOCAL — Municipal — Pontevedra (Recadación, 15/03/2018)

Exponse ao público ata a data indicada o antedito padrón de contribuíntes suxeitos ao mencionado tributo aprobado por resolución da responsable do Órgano de tesouraría e xestión tributaria. Contra o precedente acto, que non pon fin á vía administrativa, e sen prexuízo de calquera outro recurso que considere oportuno o interesado, poderá interpoñerse: No primeiro caso, deberase notificar a resolución no prazo dun mes, conforme co establecido no artigo 14.2 do texto refundido da Lei reguladora das facendas locais, aprobado polo Real decreto lexislativo 2/2004, entendéndose desestimado de non resolverse en prazo, podendo entón os interesados interpoñer reclamación económica-administrativa no prazo dun mes contado dende o día seguinte ao da desestimación presunta, consonte ao establecido no artigo 235 da Lei xeral tributaria e 20 do Regulamento orgánico do Tribunal Económico-Administrativo do Concello de Pontevedra. No segundo caso, deberase notificar a resolución no prazo dun ano (seis meses no caso de ser procedemento abreviado), entendéndose desestimado de non resolverse en prazo, podendo o interesado presentar recurso con tencioso-administrativo no prazo de seis meses contados desde o día seguinte ao da desestimación presunta, de conformidade ao establecido no artigo 46.1) e 4) da Lei 29/1998 da xurisdición contencioso-administrativa. Por resolución da responsable do Órgano de tesouraría e xestión tributaria da mesma data apróbase o período voluntario de recadación e a data de cargo en conta dos recibos domiciliados en entidades financeiras do antedito tributo: PERÍODO VOLUNTARIO DE RECADACIÓN: do 26 de marzo do 2018 ao 28 de maio de 2018. DATA DE CARGO EN CONTA DOS RECIBOS DOMICILIADOS: 27 de abril de 2018. FORMA DE PAGAMENTO.- En calquera oficina das seguintes entidades colaboradoras na recadación municipal, empregando o instrumento de cobro enviado ao domicilio fiscal dos contribuíntes para tal fin: ADVERTENCIA: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). DOMICILIACIÓN: Aconsellámoslle que, para a súa comodidade, domicilie o pagamento dos seus tributos dalgún dos seguintes xeitos: Normas de procedemento para o ingreso dos tributos municipais de cobro periódico por recibo do Concello de Pontevedra:
DELEGACIÓN DE FUNCIÓNS DO ALCALDE POR AUSENCIA
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 27/07/2018)

De conformidade co disposto nos artigos 23.3 da Lei 7/1985, de 2 de abril, reguladora das Bases de Réxime local (LRBRL), e 47 do Regulamento de Organización, Funcionamento e Réxime Xurídico das Entidades Locais (ROF), faise público para xeral coñecemento que, por ausentarme do Concello entre os días 20 e 22 de xullo do corrente, ambos inclusive, substituirame nas funcións da Alcaldía deste Concello a primeira tenente de alcalde Dona Concepción Isolina Somoza Calviño. Rodeiro, a 19 de xullo de 2018 (sinatura dixital). O alcalde Luís López Diéguez
EXPOSICIÓN AO PÚBLICO DA CONTA XERAL 2017
ADMINISTRACIÓN LOCAL — Municipal — Crecente (Presupostos e cadros de persoal, 19/07/2018)

En cumprimento do artigo 212 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguldora das Facendas Locais, e unha vez que foi debidamente informada pola Comisión Especial de Contas, exponse ao público a conta xeral correspondente ao exercicio 2017 do concello de Crecente, por un prazo de quince días, durante os cales e oito mais, quen se estimen interesados poderán presentar reclamacións, reparos ou observacións que teñan por convenientes. Documento asinado electronicamente.
PADRÓN DE VEHÍCULOS DO EXERCICIO 2018
ADMINISTRACIÓN LOCAL — Municipal — Marín (Recadación, 26/01/2018)

Por Resolución do Concelleiro delegado de Facenda do día 17 de xaneiro de 2018 foi aprobado o padrón fiscal correspondente ao concepto tributario de Imposto sobre vehículos de tracción mecánica do exercicio 2018. Os interesados poderán examinar o padrón fiscal e a lista cobratoria por un prazo dun mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 febreiro e o 5 de abril de 2018, procederase ao cobro en período voluntario das liquidacións incluídas no padrón fiscal correspondente ao concepto tributario de Imposto sobre vehículos de tracción mecánica do exercicio 2018. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuínte por correo ordinario. Non obstante, se dito documento de pago non fora recibido antes do 1 de marzo de 2018, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, a 18 de xaneiro de 2018. A Alcaldesa-Presidenta María P. Ramallo Vázquez
DH. W36.62005, SOLICITUDE DE CARLOS PRIETO LAGE, PARA CONSTRUCCIÓN DE VIVENDA UNIFAMILIAR, NO LUGAR DE CASÁS, PARROQUIA DE ARDÁN, CONCELLO DE MARÍN
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 21/06/2018)

As obras solicitadas consisten na construción de vivenda unifamiliar na parcela de referencia catastral 36026A051003070000LJ, no lugar de Casás, parroquia de Ardán (Marín), en zona de policía do rego de Casás, a unha distancia mínima de 10,00 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 28 de maio de 2018.—O Xefe do Servizo Territorial. (P. S. Resoluc. dirección de Augas de Galicia do 20/02/2017). Alberto Bosquet Herreros.
APROBACIÓN INICIAL DO ORZAMENTO 2018
ADMINISTRACIÓN LOCAL — Municipal — Cambados (Presupostos e cadros de persoal, 01/06/2018)

Aprobado inicialmente en sesión extraordinaria del Pleno deste Concello, de data 10 de maio de 2018, o Orzamento, Bases de Execución, e o Cadro de Persoal para o exercicio económico 2018, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados no portal de transparencia deste Concello, dirección: https://www.transpareciacambados. gal De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. Este documento asínase electronicamente. A alcaldesa Fátima Abal Roma
APROBACIÓN E EXPOSICIÓN PÚBLICA DO PADRÓN DO IMPOSTO SOBRE ACTIVIDADES ECONÓMICAS (IAE) 2018
ADMINISTRACIÓN LOCAL — Municipal — Marín (Recadación, 23/08/2018)

Por Resolución do Concelleiro delegado de Facenda do día 14 de agosto de 2018, foi aprobado o padrón fiscal correspondente ao concepto tributario Imposto sobre actividades económicas do ano 2018. Os interesados poderán examinar o padrón fiscal e a lista cobratoria por un prazo dun mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro de 2018, procederase ao cobro en período voluntario das liquidacións anuais do Imposto sobre actividades económicas, comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: ABANCA, Banco Bilbao Vizcaya Argentaria, La Caixa, Banco Santander, Banco Pastor, Banco Popular e Banco Sabadell, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2018, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. A ALCALDESA-PRESIDENTA María Pilar Ramallo Vázquez Documento asinado electrónicamente
MODIFICACIÓN ORZAMENTARIA 31/2018–CRÉDITO EXTRAORDINARIO
ADMINISTRACIÓN LOCAL — Municipal — Moaña (Presupostos e cadros de persoal, 08/08/2018)

O Pleno do Concello de Moaña, en sesión ordinaria celebrada o día 31 de xullo de 2018, acordou aprobar inicialmente o expediente de modificación orzamentaria nº 31/2018 do Orzamento Xeral do Concello de Moaña para o 2018, na modalidade de crédito extraordinario 1/18 financiado con remanente de tesourería para gastos xerais, destinado a investimentos financeiramente sustentables. En cumprimento do disposto nos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Se transcorrido dito prazo non se houbesen presentado reclamacións, considerarase aprobado definitivamente dito acordo. Moaña, 01 de agosto de 2018 A Alcaldesa–Leticia Santos Paz ASINADO DIXITALMENTE AO MARXE
APROBACIÓN INICIAL DE CRÉDITO EXTRAORDINARIO 1/2018
ADMINISTRACIÓN LOCAL — Municipal — Cangas (Presupostos e cadros de persoal, 13/08/2018)

O Pleno da Corporación, en sesión ordinaria celebrada o día 27 de xullo de 2018 acordou aprobar inicialmente o expediente de modificación de créditos 1/2018 na modalidade de crédito extraordinario financiado con cargo á remanente líquido de Tesourería do exercicio 2017, polo importe de //2.602.959,20 €//. En cumprimento do disposto nos artigos 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladoras das Facendas Locais, exponse ao público, polo prazo de quince días hábiles, contados dende o día seguinte ó da publicación do presente anuncio no Boletín Oficial da Provincia de Pontevedra, para que os interesados poidan examinar o expediente na Intervención Municipal e presentar as reclamacións que estimen oportunas. O expediente considerase definitivamente aprobado se durante o citado prazo non se presentaron reclamacións; en caso contrario, o Pleno disporá dun prazo dun mes para resolvelas. O Alcalde, Xosé Manuel Pazos Varela, en Cangas, na data que se sinala á marxe.
DH. A36.64246. SOLICITUDE DA CCUU CARBALLAL DE NOVACIÓN DA CONCESIÓN DE NOVE MANANCIAIS CON DESTINO A USO DOMÉSTICO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/12/2018)

A Comunidade de Usuarios de Carballal, co CIF H36733541, solicita de Augas de Galicia a novación da concesión dun caudal de auga, procedente de nove mananciais, nos lugares de Millarada, parroquia de Vilar de Infesta, concello de Redondela, monte veciñal de Cabeiro, na parroquia de Cabeiro, concello de Redondela e O Carballal, parroquia de Cabral, concello de Vigo, con destino a uso doméstico, que lles fora concedida con data 30/11/2000. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU O Carballlal CAUDAL: 92807,40 m3/ano DESTINO: uso doméstico ORIXE: nove mananciais M1, M2, M3 no pol.46, parc.57 do catastro de Redondela M6, M9 no pol.28, parc.144 do catastro de Vigo M4 no pol.47, parc.20 do catastro de Vigo M5 no pol.28, parc.35 do catastro de Vigo M7 no pol.28, parc.414 do catastro de Vigo M8 no pol.28, parc.346 do catastro de Vigo LUGAR: Millarada, Monte veciñal e O Carballal PARROQUIA: Vilar de Infesta, Cabeiro e Cabral CONCELLO: Redondela e Vigo A auga dos mananciais M1 a M4 condúcense ata arqueta de reunión e dende esta a depósito formigón, 2,2x2,15x1,7 m en pol.13, parc.208 de Vigo. De este depósito segue ata decantador onde se une coa auga dos mananciais M5 a M9 antes de entrar en depósito principal formigón 12,85x10,65,7,2 m dende o que se distribúe ás vivendas dos lugares de Ameal, O Carballal, Cernades, Requeixo e Retorta, na parroquia de Cabral, Vigo. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 13 de novembro de 2018 O xefe do servizo territorial P. S. Resoluc. dirección de Augas de Galicia do 20/02/2017 Alberto Bosquet Herreros
PADRÓN DO SERVIZO DE AXUDA A DOMICILIO MES DE AGOSTO 2018
ADMINISTRACIÓN LOCAL — Municipal — Lalín (Recadación, 24/09/2018)

Por Decreto da Alcaldía de data 18 de setembro 2018 aprobouse a liquidación correspondente ao Prezo público polo servizo de axuda no fogar de agosto de 2018 por importe de 8.771,79 € e un total de 115 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día seguinte á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín. Documento asinado electrónicamente ao marxe. O Alcalde Rafael Cuiña Aparicio
APROBACIÓN DO PADRÓN DE AUGA E OUTROS, 1º TRIMESTRE 2018
ADMINISTRACIÓN LOCAL — Municipal — Ponteareas (Recadación, 26/04/2018)

Confeccionado o Padrón da Taxa de auga potable, sumidoiros, depuración e canon da auga por Viaqua Gestión Integral de Aguas de Galicia, S. A. U., correspondente ao 1º trimestre do ano 2018 e por un importe total de 382,121,20.-€ e habendo sido aprobado por Resolución da Alcaldía de 11 de abril de 2018 procede expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poda ser examinado polos/as contribuíntes ou interesados no Concello de Ponteareas, en días hábiles durante as horas de 08:00 a 14:00 no Departamento de Rentas, e poidan facer as reclamacións que consideren oportunas, elevándose a definitivo con resolución das mesmas se as houbese. Asúmesmo faise saber que, sen prexuízo das reclamacións que se poidan presentar o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei Xeral tributaria e 69 e seguintes do Regulamento Xeral de Recadación (R. D. 939/2005 de 29 de xullo). Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola Consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004. de 5 de marzo, polo que se aproba o texto refundido da Lei de Facendas locais). De igual modo, a repercusión do canon da auga, poderá ser obxeto de reclamación economico-administrativa ante o órgano economico-administrativo da Comunidade Autónoma de Galicia no prazo dun mes dende a súa publicación no BOP. O ALCALDE, documento asinado dixitalmente
ORZAMENTO MUNICIPAL
ADMINISTRACIÓN LOCAL — Municipal — Vilaboa (Ordenanzas e Regulamentos, 17/04/2018)

Aprobado inicialmente polo Pleno da Corporación en sesión ordinaria celebrada o día 27 de marzo de 2018 o ORZAMENTO XERAL para o exercicio económico 2018 e a plantilla do persoal para dito exercicio, en cumprimento do disposto no art.169.1 do R. D. Lex.2/2004, do 5 de marzo, e disposicións concordantes, exponse ao público, por prazo de quince días hábiles, que empezará a contarse dende o seguinte ao da publicación do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes ante o Pleno. O Orzamento consideraráse definitivamente aprobado se, durante o indicado período, non se presentan reclamacións, de conformidade co artigo 169.1 do Texto Refundido da Lei Reguladora das Facendas Locais, en relación co 20.1 do Real Decreto 500/1990. No caso contrario, o Pleno disporá dun mes para resolvelas, contado a partires do seguinte á finalización da exposición ó público. As reclamacións consideraránse denegadas, en calqueira caso, se non se resolven no acto de aprobación definitiva. Vilaboa, 2 abril 2018 O ALCALDE, -Asdo.: José L. Poceiro Martínez
APROBACIÓN DA LISTAXE DEFINITIVA DE PERSOAS ADMITIDAS, EXCLUÍDAS OU NON ACEPTADAS, EN RÉXIME DE CENTRO DE DÍA, NO CENTRO PRÍNCIPE FELIPE PARA O CURSO 2018-2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/07/2018)

A Deputada Delegada, en virtude das competencias delegadas da Presidencia por Resolución número 2016007829, e no uso das facultades que lle confire a normativa local vixente, dita a seguinte A Deputación Provincial de Pontevedra por acordo do pleno en sesión que tivo lugar o día 27 de xuño de 2003, creou o Centro de Día do Centro “Príncipe Felipe”, destinado á atención diaria, básica e integral, dos menores da provincia de Pontevedra. Resultando que a Xunta de Goberno, en sesión do 02 de marzo, aprobou as bases de admisión de menores no Centro de Día, para o curso 2018 – 2019, publicadas no Boletín Oficial da provincia de Pontevedra, BOPPO, número 48 do 08 de marzo de 2018. Resultando que o Consello Coordinador de Centros de Acollemento, en reunión celebrada o 20 de xuño do presente ano, unha vez valoradas as solicitudes presentadas, eleva proposta ao órgano competente da Deputación Provincial para admitir aos menores A. O. B. e outros no Centro de Día durante o curso 2018 – 2019. Considerando o establecido no artigo 105 da Lei 5/97 de 22 de xullo, reguladora da Administración Local de Galicia e no artigo 61.22 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, no que se establece a competencia da Presidenta da Deputación Provincial para aprobar os expedientes de ingreso de persoas en establecementos provinciais. Considerando que por Resolución da Presidencia número de rexistro 2016007829, de data 25 de abril de 2016, delégase na Oscar Alexander Belaziz Janini as atribucións da Presidencia no Centro Príncipe Felipe, 1º.—Admitir no Centro de Día do Centro Príncipe Felipe, para o curso 2018–2019, aos menores que a continuación se relacionan: 2.—Lista de Agarda no Centro de Día do Centro Príncipe Felipe, para o curso 2018-2019, aos menores seguintes: 3.—Non admitir no Centro de Día do Centro Príncipe Felipe, para o curso 2018 – 209, aos menores seguintes: Contra este acordo que pon fin á vía administrativa poderá interpoñer recurso potestativo de reposición perante a Presidencia, no prazo dun mes a partir do día seguinte ó desta notificación (artigos 112 e 124 da Lei 39/2015 de 01 de outubro, do procedemento administrativo común das administracións públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 46 da Lei 29/1998, do 13 de xullo, Reguladora da Xurisdición Contencioso-Administrativa. Todo isto sen prexuízo de que poida utilizar calqueta outro recurso que estime conveniente. Pontevedra, a 02 de xullo de 2018 A DEPUTADA DELEGADA. O SECRETARIO.
IN407A 2018/1-4, CONCESIÓN A MANUFACTURAS GALLEGAS DEL VIDRIO, SLU, PARA A CONSTRUCCIÓN DA CT POLÍGONO INDUSTRIAL ÁREA 33 PARCELA 19, NO CONCELLO DE LALÍN
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 20/03/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 23 de febreiro de 2018 O xefe territorial Ignacio Rial Santomé
APROBACIÓN INICIAL DA ORDENANZA
ADMINISTRACIÓN LOCAL — Municipal — Mondariz (Ordenanzas e Regulamentos, 09/05/2018)

O Pleno do Excmo. Concello de Mondariz, na súa sesión de data 7 de abril de 2018, con carácter provisional, adoptou os seguintes acordos: Aprobación inicial da ordenanza reguladora de Limpeza de Terreos, xestión da biomasa e das distancias de plantación para a prevención de Defensa contra Incendios Forestais do Concello de Mondariz. Os devanditos acordos expóñense ó público por prazo de 30 días hábiles, contados a partir da publicación do presente anuncio no BOP para que calquera persoa poida examina-las devanditas Ordenanzas na Secretaría do Concello e formula-las alegacións que estimen pertinentes. O que se fai público, de acordo co artigo 49 da Lei 7/1985 reguladora das bases de réxime Local e do art.17 do RDLex 2/2004 de 5 de marzo que aproba o TR da Lei reguladora de facendas locais. Mondariz, a 30 de abril de 2018. O alcalde Xoán Carlos Montes Bugarín
EXPOSICIÓN PÚBLICA ACTIVIDADE DE BAR
ADMINISTRACIÓN LOCAL — Municipal — Redondela (Outros documentos, notificacións e informacións públicas, 08/01/2018)

Solicitouse no concello por D. JOAQUÍN MÉNDEZ CABALEIRO licenza municipal de actividade de BAR (bodega) situado na Estrada de Fortóns, 1-Redondela (Pontevedra) que foi informado favorablemente polos técnicos arquitecto municipal na data 24.11.17 e enxeñeiro técnico industrial do concello na data 13.12.17. En cumprimento do disposto no artigo 36.5 do Regulamento Xeral de Policía de Espectáculos públicos e Actividades Recreativas (R. D.2816/1982 de 27 de agosto) exponse a INFORMACIÓN PÚBLICA por un período de quince días hábiles, para que durante este tempo, que comenzará a contar desde a súa publicación, poida examinarse o expediente no negociado de aperturas do concello (servizo de urbanismo) polas persoas interesadas, formulando por escrito as reclamacións ou observacións que estimen oportunas. Redondela, a 15 de decembro de 2017. Alcalde, Javier Bas Corugeira
CONVOCATORIA DE ASEMBLEA EXTRAORDINARIA DA COMUNIDAD DE USUARIOS DE LUNEDA–SARDIÑEIRA
SECCIÓN NON OFICIAL —  — Comunidad de Usuarios de Luneda–Sardiñeira–Tomiño (Outros documentos, notificacións e informacións públicas, 15/11/2018)

O que subscribe, Don Oussama Marko Molina Prados, DNI XXXXXXXXX, veciño de Luneda Nº13, Barrantes, Concello de Tomiño (Pontevedra), CP 36749, actuando como Presidente da C. U de Luneda–Sardiñeira, pola presente convoco: O próximo día 15 de decembro de 2018 terá lugar no Pavilón Multiusos de Barrantes, as 10:00 en primeira convocatoria e as 10:30 en segunda, a Asamblea Xeral Extraordinaria da Comunidad de Usuarios de Luneda Sardiñeira conforme o siguinte Orde do día e aprobación, no seu caso, do que proceda: 1º.—Novación e novos Estatutos.2º.—Ratificación cargos Xunta de Goberno periodo 2019/2022.3º.—Nombramento do Xurado.4º.—Presentación e aprobación das contas a 1/12/18 (se adxunta copia) 5º.—Informe sobre os análisis de auga (se adxunta copia) 6º.—Informe do Presidente: Obras realizadas en 2018 7º.—Obras pendentes para o periodo 2019/2022.8º.—Subvencións.9º.—SINAC.10º.—Protocolo Sanitario.11º.—Control do consumo de auga. Libro de control 12º.—Localización da documentación do periodo 2015/2018.13º.—Mantemento das instalacións.14º.—Entrega de documentación a nova Xunta de Goberno.15º.—Representante subvención Xunta e solicitude de subvención
SUBVENCIÓNS DIRIXIDAS A CLUBS DEPORTIVOS DA PROVINCIA DE PONTEVEDRA SEN ÁNIMO DE LUCRO QUE PARTICIPEN EN COMPETICIÓNS FEDERADAS DE ÁMBITO NACIONAL PARA O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 01/03/2018)

De conformidade co previsto nos artigos 17.3. b) e 20.8. a ) da Lei 38/2003, de 17 de novembro, xeral de subvencións, publícase o extracto da convocatoria cuxo texto completo se pode consultar na Base de Datos Nacional de Subvencións: ( http://www.pap. minhap. gob. es/bdnstrans/index ) Poderán optar a estas subvencións os clubs deportivos federados que compitan en categoría nacional que cumpran cos seguintes requisitos: Non poderán beneficiarse destas subvencións os clubs deportivos que teñan pendentes de xustificar subvencións concedidas no ano 2017 para o mesmo programa. Esta convocatoria está destinada a clubs federados da provincia de Pontevedra de ámbito nacional que teñan polo menos un equipo participante na categoría sénior, así como aos clubs que participen na 3.ª división de fútbol, co obxectivo específico de apoiar a súa participación en ligas e competicións oficiais de ámbito nacional convocadas por organismos ou federacións deportivas galegas ou españolas nas modalidades deportivas con implantación na provincia de Pontevedra. A través destas bases réxense as subvencións para o apoio a clubs deportivos federados que participen en categoría nacional na temporada 2017-2018 e, no caso dos clubs que participen en competicións do ano natural, da temporada 2018. Neste ámbito de actuación preténdese colaborar cos axentes sociais comprometidos co obxectivo de fomentar a cohesión do territorio e a igualdade de oportunidades en materia de deportes, con independencia das condicións persoais de cada cidadá ou cidadán e do lugar da provincia onde resida. Bases de subvencións aprobadas por acordo da Xunta de Goberno da Deputación Provincial de Pontevedra do 16 de febreiro de 2018; Lei 38/2003, xeral de subvencións; Regulamento da Lei xeral de subvencións (R. d. 887/2006, do 21 de xullo) e Ordenanza xeral de subvencións da Deputación de Pontevedra.775.000,00 €. O prazo para a presentación de solicitudes empezará o día seguinte ao da publicación do extracto da convocatoria no BOPPO e acabará o día 2 de abril de 2018. Pontevedra, febreiro de 2018. A presidenta María del Carmen Silva Rego
APROBACIÓN DEFINITIVA DO EXPTE. DE TRANSFERENCIA DE CRÉDITOS Nº 3-T/2018
ADMINISTRACIÓN LOCAL — Municipal — Lalín (Presupostos e cadros de persoal, 01/06/2018)

Esgotado o prazo de exposición ao público do expediente de modificación de créditos-Transferencia de Crédito Nº 3-T/2018 (Expte.2177/2018) dentro do vixente orzamento municipal, aprobado polo Pleno desta Corporación en sesión celebrada o día 27 de abril do presente ano sen que se presentara reclamación algunha contra do mesmo, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 179.4 daquela e 42.1 deste. O resumo por capítulos do presuposto municipal vixente, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 29 de maio de 2018 O Alcalde, Rafael L. Cuíña Aparicio DOCUMENTO ASINADO DIXITALMENTE
APROBACIÓN INICIAL DA ORDENANZA FISCAL REGULADORA DA TAXA POLA UTILIZACIÓN PRIVATIVA OU APROVEITAMENTO ESPECIAL DE DOMINIO PÚBLICO LOCAL DAS INSTALACIÓNS DE TRANSPORTE E DISTRIBUCIÓN DE ENERXÍA ELÉCTRICA, GAS, AUGA E HIDROCARBUROS
ADMINISTRACIÓN LOCAL — Municipal — Catoira (Ordenanzas e Regulamentos, 22/05/2018)

O Pleno do Concello de Catoira, en sesión celebrada o día 7 do actual mes de maio, adoptou acordo de aprobación inicial da Ordenanza Fiscal Reguladora da Taxa pola Utilización Privativa ou Aproveitamento Especial do Dominio Público Local das Instalacións de Transporte e Distribución de Enerxía Eléctrica, Gas, Auga e Hidrocarburos. De conformidade co disposto no artigo 17 do Real Decreto-lei 2/2004, de 5 de marzo, o expediente exponse ao público polo prazo de trinta días, dentro dos cales os interesados poderán examinalo e presentar as reclamacións que estimen oportunas. Catoira, 8 de maio de 2018. O ALCALDE-PRESIDENTE Asdo. Alberto García García.
APROBACIÓN PROVISIONAL DA MODIFICACIÓN DAS ORDENANZAS FISCAIS REGULADORAS DO IMPOSTO SOBRE BENS INMOBLES, IMPOSTO SOBRE ACTIVIDADES ECONÓMICAS E IMPOSTO SOBRE CONSTRUCIÓNS, INSTALACIÓNS E OBRAS
ADMINISTRACIÓN LOCAL — Municipal — Valga (Ordenanzas e Regulamentos, 23/05/2018)

O Pleno deste Concello, en sesión ordinaria celebrada o día 14 de maio de 2018, acordou a aprobación provisional da modificación das Ordenanzas fiscais reguladoras do IMPOSTO SOBRE BENS INMOBLES, IMPOSTO SOBRE ACTIVIDADES ECONÓMICAS E IMPOSTO SOBRE CONSTRUCIÓNS, INSTALACIÓNS E OBRAS dentro das medidas precisas da adhesión do Concello de Valga ao protocolo xeral de actuación entre a Xunta de Galicia e a Federación Galega de Municipios e Provincias para fomentar a implantación e fixación de empresas en Galicia mediante a creación da iniciativa “Concello Doing Business Galicia”. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.valga. sedelectronica. gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. Asinado dixitalmente en data ao marxe. O alcalde, José Mª Bello Maneiro
LICITACIÓN DA SUBSCRICIÓN DAS PÓLIZAS DE SEGUROS DOS VEHÍCULOS EMAQUINARIA MUNICIPAL
ADMINISTRACIÓN LOCAL — Municipal — Porriño, O (Contratos administrativos, 22/03/2018)

Por acordo da Xunta de Gob erno Local de data 02.03.18, foron aprobados os pregos que han de rexer na seguinte licitación: 5% do importe de adxudicación. Segundo o establecido no prego de cláusulas administrativas Os establecidos nos pregos. Serán pola conta do licitador que resulte adxudicatario.www.contratosdegalicia.es O Porriño, a 5 de marzo de 2018. A Alcaldesa Eva García de la Torre
CONTRATACIÓN DO SERVIZO DE LIMPEZA DAS AREAS DEPORTIVAS MUNICIPAIS DEPENDENTES DA CONCELLERÍA DE DEPORTES
ADMINISTRACIÓN LOCAL — Municipal — Vigo (Contratos administrativos, 28/02/2018)

Organismo: Concello de Vigo. Dependencia: Servizo de Deportes. Nº expediente: 1.537-611. Os servizos de limpeza das áreas deportivas municipais dependentes da Concellaría de Deportes, vestiarios, servizos hixiénicos e outros espazos das instalacións deportivas. Lugar de execución: Concello de Vigo. Prazo de execución: catro anos. Prórroga: 2 prórrogas, dun ano de duración cada unha Tramitación: Ordinaria. Procedemento: Aberto.1.562.727,80 euros. IVE a soportar pola Administración: 328.172,84 euros. Orzamento total: 1.890.900,64 euros.www.vigo.org (perfil do contratante), teléfono (986) 810148 Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións. Prazo: o prazo rematará o día 4 de abril de 2018. Documentación: a esixida nas cláusulas 12 e 13 do prego de condicións administrativas. Lugar de presentación: Rexistro Xeral do Concello de Vigo, Pza. do Rei n 1 36202 VIGO, ata as 13,30 h. do último día de prazo. Prazo da obriga de manter a oferta: dous meses contados dende o día da apertura de proposicións. Entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.www.vigo.org Vigo, 19 de febreiro de 2018. O Concelleiro delegado de Contratación P. D. (Decreto 19.6.2015 e Acordo 19.6.2015) David Regades Fernández
COBRO DO PADRÓN DE MÚSICA 1ª FRA 18
ADMINISTRACIÓN LOCAL — Municipal — Marín (Recadación, 11/01/2018)

Por Resolución do Concelleiro delegado de Facenda do día 2 de xaneiro de 2018 foi aprobado o padrón fiscal correspondente ao prezo público do Conservatorio de Música relativo ao 1º plazo 2018 (2º trimestre). Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de xaneiro e o 5 de marzo de 2018, procederase ao cobro en período voluntario das liquidacións incluidas no padrón fiscal correspondente ao prezo público do Conservatorio de Música, relativo ao 1º plazo 2018 (2º trimestre). Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de febreiro de 2018, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase o día 1 de febreiro. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 3 de xaneiro de 2018 A ALCALDESA-PRESIDENTA D. María P. Ramallo Vázquez.
SUBVENCIÓNS CONCEDIDAS, TRAMITADAS POLO SERVIZO DE COOPERACIÓN DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 11/10/2018)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas dende o 1 de xullo ata o 30 de setembro de 2018, tramitadas polo Servizo de Cooperación da Deputación de Pontevedra. Pontevedra, 02 de outubro de 2018 O deputado delegado da Área de Cooperación Municipal, Carlos López Font O Secretario Xeral, (Por delegación a xefa do Servizo de Cooperación segundo R. P. nº 2016001033, de 25 de xaneiro de 2016) Marina Piñeiro Novo